armvectores/hy_wikipedia_2023 huggingface dataset:
Բոշխ տերևահասկային

Բոշխ տերևահասկային (լատ.՝ Carex phyllostachys), բոշխազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Բազմամյա ճիմ առաջացնող խոտաբույս է, որն ունի 20-40 սմ բարձրություն։ Տերևները գծային են, 2-3 մմ լայնության։ Ծաղկաբույլի առանցքը ծնկաձև թեքված է, վարսանդավոր հասկիկներն ունեն 1-3 ծաղիկներ։ Պարկիկների երկարությունը 5-6 մմ է, ուռուցիկ եռանիստ են, հասկիկներում անհավասարաչափ բաշխված, ստորինը՝ 6-9 մմ է և հեռացած վերիններից։ Կտուցի երկարությունը հասնում է մինչև 1 մմ-ի։


== Տարածվածություն ==
Հանդիպում է Իջևանի (Դեբեդաշենի անտառտնտեսություն), Զանգեզուրի (Ցավ և Վաչագան գյուղերի շրջակայք) և Մեղրու (Վահրավար գետի հովիտ) ֆլորիստական շրջաններում։ Ընդհանուր արեալը ընդգրկում է Արևելյան Կովկասը, Կենտրոնական, Արևելյան և Հարավային Անդրկովկասը, Թալիշը, Հարավային Եվրոպան, Անատոլիան, Հյուսիսային Իրանը։


== Էկոլոգիա ==
Աճում է ստորին և միջին լեռնային գոտիներում՝ ծովի մակարդակից 700-1800 մ բարձրության վրա, անտառներում, բացատներում, պուրակներում։ Ծաղկում է մայիս-հունիս ամիսներին, պտղաբերում՝ հունիս-հուլիսին։


== Պահպանություն ==
Խոցելի տեսակ է։ Տարածման շրջանի մակերեսը 20000 կմ²-ից պակաս է, բնակության շրջանի մակերեսը՝ 20000 կմ²-ից պակաս։ Հայաստանի Կարմիր գրքի առաջին հրատարակության մեջ ըդգրկված չէր։ Ընդգրկված չէ նաև CITES-ի և Բեռնի կոնվենցիաների հալվելվածներում։
Պոպուլյացիայի մի մասը պահպանվում  է «Շիկահող» պետական արգելոցի տարածքում։


== Ծանոթագրություններ ==
Նավալմորալ դե լա Մատա

Նավալմորալ դե լա Մատա (իսպ.՝ Navalmoral de la Mata), մունիցիպալիտետ Իսպանիայում։ Մտնում է Կասերես պրոնվինցիայի մեջ՝ Էստրեմադուռա ինքնավար համայնքում։ Մունիցիպալիտետը գտնվում է Կամպո Առաունելո շրջանում։ Զբաղեցնում է 155,96 կմ² տարածք։ Բնակչությունը կազմում է 17309 մարդ (2010 թվականի տվյալներով)։ Հեռավորությունը վարչական կենտրոնից կազմում է 180 կմ։


== Ծանոթագրություններ ==


== Պատկերասրահ ==

		
		
		
		


== Արտաքին հղումներ ==
Պաշտոնական կայք
Ayuntamiento de Navalmoral
Navalmoral.net
Navalmoral Digital
Guía Turística de Navalmoral Archived 2009-03-12 at the Wayback Machine.
Información sobre Navalmoral de la Mata en la página web del Colegio Público Campo Arañuelo Archived 2009-05-29 at the Wayback Machine.
Enlace a todas las páginas web conocidas de Navalmoral de la Mata y a alguna de Talayuela Archived 2008-02-24 at the Wayback Machine.
Monumentos y lugares emblemáticos en la página web de Joaquín Sarró Archived 2008-02-24 at the Wayback Machine.
Աշնանային առավոտ Էրանիում

«Աշնանային առավոտ Էրանիում» (ֆր.՝ Le Grand Noyer, matin d’automne, Éragny, «Մեծ ընկուզենի, աշնանային առավոտ, Էրանի»), ֆրանսիացի իմպրեսիոնիստ նկարիչ Կամիլ Պիսարոյի նկարը Պուշկինի թանգարանի հավաքածուից։
Նկարի վրա պատկերված է խնձորի այգի՝ դեղնել սկսող սաղարթով։ Խնձորի հետևում գտնվում է մի մեծ ընկուզենի, որը կիսով չափ ծածկված սաղարթ։ Նրա բնի հետևում երևում է մեծ սպիտակ երկհարկանի տուն՝ կարմիր տանիքով։ Ներքևի ձախ մասում նկարչի ստորագրությունն է և ամսաթիվը՝ C. Pissarro 97։
Ինչպես հետևում է նկարչի ստորագրությունից և հեղինակային անվանումից, նկարը ստեղծվել է 1897 թվականին Ֆրանսիայի հյուսիսում գտնվող Էրանի գյուղի մերձակայքում, որտեղ նկարիչը մշտապես բնակվել է 1884 թվականից։ Նկարի առաջին սեփականատերը եղել է ֆրանսիացի բժիշկ Ժորժ Վինոն։ 1907 թվականի սկզբին նրա հավաքածուն վաճառքի է հանվել Պոլ Դյուրան Ռյուելի պատկերասրահում և մարտի 4-ին այնտեղ այն 2800 ֆրանկով ձեռք է բերել Մոսկվայի արդյունաբերող և կոլեկցիոներ Ի. Ա. Մորոզովը։ Հոկտեմբերյան հեղափոխությունից հետո Մորոզովի հավաքածուն ազգայնացվել է, և 1923 թվականից նկարը գտնվել է Նոր արևմտյան արվեստի պետական թանգարանում։ 1948 թվականին՝ Նոր արևմտյան արվեստի թանգարանի լուծարումից հետո, նկարը տեղափոխվել է Ա. Ս. Պուշկինի անվան գեղարվեստի պետական թանգարանում։ Կտավը ցուցադրվում է նախկին ֆլիգելայում՝ Գոլիցինների կալվածքում (Վոլխոնկա)՝ Եվրոպայի և Ամերիկայի 19-20-րդ դարերի արվեստի պատկերասրահում (16-րդ սրահ)։
1884 թվականին Էրանի տեղափոխվելուց ի վեր այդ այգին մշտապես հայտնվել է Պիսարոյի տեսադաշտում. նույն թվականին նա առաջին անգամ այն պատկերել է «Մառախուղ Էրանիում» կտավի վրա (գտնվելու վայրը հայտնի չէ, հայտնի է 1904 թվականի վերարտադրությամբ)։ Պուշկինի թանգարանի նկարին շատ մոտ է Գիզայի Մուհամեդ Մահմուդ Խալիլի (Եգիպտոս) թանգարանի՝ 1894 թվականին ստեղծված «Մեծ ընկուզենի, եղյամ արևի վրա։ Էրանի» և «Մեծ ընկուզենին գարնանը, Էրանի» (մասնավոր հավաքածու) նկարներին․ երկու նկարներն պատկերում են նույն տեղը, բայց մի քիչ այլ տեսանկյունից։ Վերջին անգամ Պիսարոն իր այգին պատկերել է 1903 թվականին իր մահվանից քիչ առաջ՝ «Խնձորենի և բլուր Էրանիում, առավոտյան արև» նկարում, որը ներկայում պահվում է Բազելի արվեստի թանգարանում։ Կան բազմաթիվ այլ, բավական մոտ աշխատանքներ, որոնք ստեղծվել են ինչպես մինչև 1897 թվականը, այնպես էլ դրանից հետո։

		
		


== Ծանոթագրություններ ==


== Գրականություն ==
Бессонова М. А., Георгиевская Е. Б. Франция второй половины XIX — XX века. Собрание живописи / Государственный музей изобразительных искусств имени А. С. Пушкина. — М.: Красная площадь, 2001. — 399 с. — ISBN 5-900743-58-6
Pissarro J., Duran-Ruel Snollaerts C. Pissarro. Catalogue critique des peintures. — Milano: Skira, Wildenstein Institute Publications, 2005. — Vol. 3. — 499—963 p. — ISBN 88-7624-525-1
Ջարաջուր (գետ)

Անվան այլ կիրառումների համար տե՛ս՝ Ջարաջուր (այլ կիրառումներ)Ջարաջուր, Ժարաժուր, Շոռոթ, գետ է  Ադրբեջանի Նախիջևանի Ինքնավար Հանրապետության Օրդուբադի շրջանում։։ Սկզբնավորվում է Զանգեզուրի լեռների արևմտյան լանջերի ծովի մակարդակից 2100 մ բարձրություն ունեցող ձորակներից։ 
Հոսում է Երջնակ ու Գիլանչայ գետերի միջին ըբկած տառածքով։ Ունի 40 կմ երկարություն և Ժարաժուր ձորակով հոսելով, Յայջի գյուղի մոտ յախ կողմից թափվում է Արաքս գետը։ Սակավաջուր գետ է։ Ամռան ամիսներին գրեթե չի հոսում։ Ղ. Ալիշանը անվանել է նաև Շոռոթ, համանուն գավաժով անցնելու պատճառով։


== Ծանոթագրություններ ==
Լուկաս Լիմա

Լուկաս Ռաֆաել Արաուժու Լիմա (անգլ.՝ Lucas Rafael Araújo Lima, հուլիսի 9, 1990(1990-07-09), Marília, Սան Պաուլու, Բրազիլիա), բրազիլացի ֆուտբոլիստ, կիսապաշտպան։ Հանդես է գալիս բրազիլական «Սանթոս»-ի և Բրազիլիայի ազգային հավաքականի կազմում։


== Ակումբային կարիերա ==


=== «Ինտեր դե Լիմեյրա» ===
Լուկասը «Ինտեր դե Լիմեյրա» ֆուտբոլային ակումբի սան է։ 2010 թվականից հանդես է եկել թիմի հիմնական կազմում։
Թիմի հիմնական կազմում իր նորամուտը նա նշել է 2010 թվականի մայիսի 16-ին։ Բրազիլական թիմի կազմում իր առաջին գոլը Լիման խփել է մայիսի 30-ին՝ «Պալմերինիա»-ի դեմ խաղում։
2011 թվականի օգոստոսին Լիման առաջարկ է ստացել տեղափոխվել «Ռասինգ», սակայն մերժել է։


=== «Ինտերնասիոնալ» ===
2012 թվականի հուլիսին Լուկաս Լիման տեղափոխվել է «Ինտերնասիոնալ»։ Թիմի հիմնական կազմում իր նորամուտը նա նշել է հուլիսի 15-ին՝ «Սանթոս»-ի դեմ խաղում, որն ավարտվել է 0-0 հաշվով։ Նա թիմի կազմում մասնակցել է 14 հանդիպման։
2013 թվականի մարտի 5-ին Լուկասը վարձավճարով տեղափոխվել է «Սպորտ ՖԱ»։ Մինչև մրցաշրջանի ավարտը ֆուտբոլիստը մասնակցել է 46 հանդիպման և դարձել 9 գոլի հեղինակ։


=== «Սանթոս» ===
2014 թվականի փետրվարի 7-ին 5 միլիոն եվրոյի դիմաց Լիման տեղափոխվել է «Սանթոս»։ Նա թիմի հետ կնքել է 4 տարվա պայմանագիր։
Թիմի կազմում իր նորամուտը նա նշել է «Բրագանտինո»-ի դեմ խաղում։ Իսկ իր առաջին գոլը Լուկասը խփել է մարտի 7-ին՝ «Մոգի Միրիմ»-ի դեմ խաղում, որն ավարտվել է 5-2 հաշվով։
Լիբերտադորեսի գավաթի խաղարկության շրջանակներում իր նորամուտը Լուկաս Լիման նշել է 2017 թվականի մարտի 9-ին՝ «Սպորտինգ Կրիստալ»-ի դեմ խաղում։ Նա նաև ճանաչվել է հանդպման լավագույն ֆուտբոլիստ։


== Միջազգային կարիերա ==
Բրազիլիայի ազգային հավաքական Լուկասը առաջին անգամ հրավիրվել է 2015 թվականի օգոստոսի 13-ին՝ Կոստա Ռիկայի և ԱՄՆ-ի հավաքականների դեմ խաղերին մասնակցելու համար։ Իր նորամուտը Լիման նշել է սեպտեմբերի 5-ին։
Հավաքականի կազմում իր առաջին գոլը Լիման խփել է ԱԱ 2018-ի որակավորման փուլի Արգենտինայի հավաքականի դեմ խաղում։


== Անձնական կյանք ==
Լուկասի կրտսեր եղբայրը՝ Ժոաո Պեդրոն տառապում է աուտիզմ հիվանդությամբ։


== Վիճակագրություն ==


=== Միջազգային ===


=== Միջազգային գոլեր ===


== Ձեռքբերումներ ==


=== Ակումբային ===
Պաուլիստայի լիգայի գավաթակիր - 2015, 2016


=== Անձնական ===
Պաուլիստայի լիգայի խորհրդանշական հավաքական - 2015, 2016
Պաուլիստայի լիգայի լավագույն ֆուտբոլիստ - 2016


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Վիճակագրությունը transfermarkt.de կայքում
Ժողովածու (2294)

Ժողովածու 2294, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2294 թվի տակ։ Ձեռագիրը գրվել է 18-րդ դար։ Գրված է թղթի վրա, որը ունի 14,5X10 չափս։ Ձեռագիրը կազմված է 322 թերթից։ Գրված է միասյուն, երկսյուն, նոտրգրով։ Կազմը` կաշվեպատ տախտակ, աստառը՝ դրոշմազարդ կտավ։


== Բովանդակություն ==
Թովմ․ Իտալացւոյ Քերականութիւն։
Յաղագս անուանց ստորոգութեանց։
Նախերգանք քարոզի։
Երեմիայի Մեղրեցւոյ Բառգիրք։
Ցանկ բառից։


== Ծանոթագրություններ ==
Մանժերոկ լիճ

Մանժերոկ լիճ, (Մանժերոկ, հարավային ալթայերեն՝ Манјӱрек), լիճ Ալթայի Հանրապետությունում, գտնվում է Կատուն գետի աջ ափին, ծովի մակերևույթից 373 մ բարձրության վրա։ Լճի Ալթայերեն անվանումը Դոինգոլ է։ Լճի երկարությունը 1112 մ է, առավելագույն լայնությունը 400, խորությունը՝ 2,5-2,8 մետր, հայելու մակերեսը 37,6 հա։ Նույնանուն գյուղը գտնվում է լճից 2 կմ հեռավորության վրա՝ Կատուն գետի ափին։ Լիճի հարևանությամբ է գտնվում  Օզյորնոյե գյուղը։ Լիճը հանդիսանում է բնական հուշարձան։ Մակերեսը` 0.37 կմ² է։
Լճի սնուցումը կատարվում է գետակների, տեղումների և գրունտային ջրերի  հաշվին։ Ջուրը քաղցրահամ է և փափուկ։ Ջուրն ունի կեղտոտ կանաչ գույն, ունի ցածր թափանցելիություն (60-180 սմ), ջերմաստիճանը ամռանը հասնում է  22 °C:  Ըստ քիմիական հետազոտության լիճը պատկանում է քլորիդ կարբոնատային տիպին։ Լճի հատակը ծածկված է մուգ մոխրագույն տիղմով։
Լիճը կարելի է համարել Կատունի հին հուն։
Ամռանը լիճը բավականին տաքանում է։ 1966 թվականին լճի վրա անց է կացվել մոնղոլա-խորհրդային երիտասարդության բարեկամության փառատոն։ Լիճը հայտնի զբաոսաշրջության վայր է հանդիսանում։ Շատ տուրիստական ընկերություններ դեպի լիճ էքսկուրսիաներ են կազմակերպում։ 2008-ին Մանժերոկ լճի հարևանությամբ կառուցվել է լեռնադահուկային սպորտային համալիր։


== Բուսական և կենդանական աշխարհ ==

Լճի շրջակայքում բազմապիսի թռչուններ են բույն դնում, նրանցից որոշները ընգրկված են Կարմիր գիրքում։ Մի քանի տարի առաջ լճում կար կարաս, լին, լճային պերկես, գետածածան և գայլաձկ, հնարավոր էր ամբողջ տարին զվբաղվել ձկնորսությամբ։ Վերջին տարիներին Մանժերոկ լճում հնարավոր չէ ձուկ բռնել, հավանաբար դա կապված է լճի ջրի դատարկման հետ, որը անց է կացվել լճի ջուրը մաքրելու նպատակով։ Լիճը Լեռնային Ալթայի մյուս ջրային ավազաններից առանձնանում է իր բազմազան և հարուստ բուսական աշխարհով, մոտավոր 25 տիպ։ Դրանք են`Էնդեմիկ`մեկ հատիկանի ջրընկույզ, ընդգրկված է Կարմիր գրքում, (ոչնչացման եզրին է հանգստացողների պատճառով)։ Հուլիսին լճի կետնրոնում կարելի է տեսնել բազմաթիվ ծաղկող սպիտակ ջրաշուշաններ (նույնպես ոչնչացման եզրին է)։
Արևելյան և հարավարևելյան ափերի բուսականությունը բազմազան է` սոճի, եղևնի, եղևին, կեչի, ցախակեռաս, հաղարջենի, ալոճենի,  դժնիկ, մրտավարդ։ Հյուսիսարևելյան և հարավարևմտյան ափերը ցածրադիր են և խիստ ճահճակալած են։ Ամբողջ ափամերձ շրջանի միայն 500 մետր տարածքն է, որ ամուր հող է, այսինքն ճահճակալված չէ։


== Մշակույթում ==
«Մանժերոկ» երգի երաժշտության հեղանկը Օսկար Ֆելցմանն է, տեքստի հեղինակը`Նաում Օլևանը, իսկ կատարողը` Էդիտա Պիեխան, երգը հիթ է դարձել է, չնայած այն հանգամանքին, որ այն գրվել է հատուկ պատվերով մոնղոլա-խորհրդային երիտասարդության բարեկամության փառատոնի համար 1966 թվականին։
«Ապրում է այսպիսի տղա»  ֆիմը` հերոսը երեսներկուերորդ րոպեին բառնատար ավտոմեքենայով անցնում է Մանժերով գյուղով։


== Արտաքին հղումներ ==
Манжерок — Алтайская долина
Фотоальбом и описание путешествия — озеро Манжерок и его окрестности
ГЛК «Манжерок» Archived 2017-09-09 at the Wayback Machine.
Озеро Манжерокское на сайте ООПТ России


== Գրականություն ==
Т. Вдовина, Т. И. Злобина, О. Полунина Достопримечательности Горного Алтая. — Барнаул: Пять плюс, 2008. — С. 96. — 232 с. — ISBN 978-5-9900731-8-0
Т. В. Вдовина, Т. И. Злобина, М. В. Танакова Алтай. Путешествие по Чуйскому тракту. — Барнаул: Пять плюс, 2006. — С. 106-107. — 238 с. — ISBN 5-9900731-1-9
Արցախյան ազատամարտի արտացոլումը կինոյում

Ղարաբաղյան ազատագրական պատերազմի արտացոլումը կինոյում, շարժման և պատերազմի առաջին իսկ օրերից բազմաթիվ կինոգործիչներ Երևանի Անկախության և Ստեփանակերտի Վերածննդի հրապարակներում, ապա ռազմաճակատի թեժ կետերում, իրականության անմիջական դիտարկումներով պատկերել են Արցախը Հայաստանին վերամիավորելու հայ ժողովրղի ազատագրական պայքարի բազմաթիվ դրվագներ։ Կամավոր մեկնելով ռազմաճակատ՝ կինոօպերատուներն իրենց ստեղծած նյութելով տեղեկություններ են տվել իրականության հրատապ փաստեփ, իրադարձությունների, մարտական գործողությունների մասին, փաստորեն, ստեղծելով այդ տարիների կինոտարեգրությունը։ Հավաստի փաստարկներով և համառոտ մեկնաբանություններով առաջին հեռուստասյուժեները ստեղծել են «Երևան» ստորդիայի օպերատուները և ցուցադրել Երևանի «Մայրաքաղաք» ու «Հայլուր» ծրագրերով։
1989-ին կինոռեժիսու Արման Մանարյանի և հույն օպերատոր Կ. Կալաֆատիսի նկարահանած «Արցախ՝ E=mc2 » ֆիլմը նվիրված է Ղարաբաղյան շարժմանը։ Հայաստանի փաստավավերագրական ֆիլմերի ստուդիայի կինեմատոզրաֆիստների (Ա. Մնացականյան, Ա. Խաչատրյան, Բ.Հովսեփյան, Ռ. Գեուզյանց, Ռ. Սիլոնյան, Վ. Պետասյան. Գ. Հարաթյունյան. Լ. Պետասյան, Ս. Գեուգյանց, 5ու. Բաբախանյան և ուրիշներ) ստեղծած «Արցախի վարպետներ» (1988). «Արցախյան օրագիր», «Շուշի՝ վերադարձ գերությունից» (1992), «Թռիչքներ դեպի պատերազմ» (1992), «Անհուն անդորրի շրշյունը» (1993), «Անվերջ ձգվող դասամիջոց» ֆիլմերում պատկերված են պատերազմի տարիների արցախահայության առօրյան։
Լեժայի լիգա

Լեժայի լիգա (ալբ․՝ Lidhja e Lezhës), ալբանացի ֆեոդալների ռազմաքաղաքական դաշինք, որը կնքվել է 1344 թվականի մարտի 2-ին, Լեժայում, օտտոմանյան կայսրության դեմ և օսմանյան լծից ազատագրվելու նպատակով։ Դաշինքը կնքվել է Կաստրիոտիի իշխան Սկանդերբեգի նախաձեռնությամբ, որին դաշնակից ֆեոդալները նշանակել են 8.000-անոց միասնական զորքի հրամանատար և հռչակել են «ալբանացի ժողովրդի լիգայի ղեկավար»։
Լիգայի հիմնական անդամներն էին իշխաններ Արիանտին, Բալշիչը, Զահարիան, Մուզակին, Սպանին, Տոպիան, Դուշմանին և Չրնոևիչը (դաշինքին միացել էին նաև սերբ ֆեոդալներ)։ Նրանք ոչ միայն զինված ջոկատներ, այլև դրամական միջոցներ են տրամադրել։ Մասնաբաժին է հատկացվել նաև Դուրացցոյի աղահանքի եկամուտներից։ Սկանդերբեգը պիտի սահմանափակվելր միասնական զորքի հրամանատարի գործառույթներով՝ ունենալով գեներալի կոչում (general căpitan). նա իրավունք չուներ միջամտելու դաշինքի անդամների ներֆեոդական գործերին</ref>:
Դաշինքը պահպանվել է մինչև 1451 թվականը։ Այդ յոթ տարվա ընթացքում Սկանդերբեգի 8-10 հազարանոց զորքը ութ խոշոր հաղթանակներ է տարել թուրքական քանակապես գերակշռող ու ավելի լավ զինված բանակների դեմ։ Բայց, ինչպես նկատել է Ջորջ Կաստելանին, ֆեոդալների այդ դաշինքն անհուսալի էր. անդամներն աստիճանաբար լքել են դաշինքը՝ դժգոհելով Սկանդերբեգի աճող հեղինակությունից ու իշխանությունից, ոմանք նույնիսկ սկսել են գործակցել թշնամի թուրքերի հետ։
Անցյալի և ժամանակակից բոլոր պատմաբանները, թեկուզև գնահատման հարցում տարբերություններ դրսևորելով, այդուհանդերձ ընդունում են Մարին Բառլետիի հայտնած տեղեկությունները Լեժայի լիգայի մասին (չնայած դրա մասին վենետիկյան ոչ մի պատմական փաստաթղթում որևէ հիշատակում չկա)։ Լեժայում դաշինքի անդամների հանդիպումը Բառլետին բնորոշում է որպես generalis concilium կամ universum concilium. «Լեժայի լիգա» ձևակերպումը  գործածության մեջ են դրել հետագա պատմաբանները։


== Գրականություն ==


== Ծանոթագրություններ ==


== Արտաքին հղումներ ==
Большая Советская Энциклопедия Archived 2015-04-03 at the Wayback Machine.
Albańska tożsamośćArchived 2011-05-15 at the Wayback Machine.
Historia Albanii
Կոհատու (գյուղ, Մյառյամաա շրջան)

Անվան այլ կիրառումների համար տե՛ս՝ ԿոհատուԿոհատու (էստ․՝ Kohatu), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 31 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գիպսային կապակցանյութեր

Գիպսային կապակցություններ, օդային կապակցանյութեր, որոնց հիմքը կալցիումի կես մոլեկուլ բյուրեղաջուր պարունակող սուլֆատն է կամ կալցիումի անջուր սուլֆատը (անհիդրիդային կապակցանյութեր)։ Ըստ ջերմային մշակման պայմանների, ինչպես նաև կապակցման ու պնդացման արագության բաժանվում են 2 խմբի, ցածրաթրծման (արագ կապակցվող ու պնդացող)՝ շինարարական ու կաղապարման գիպս, բարձրամուր գիպս, գիպսացեմենտապոզոլանային կապակցանյութեր, և բարձրաթրծման (դանդաղ կապակցվող ու պնդացող)՝ անհիդ- րիտային ցեմենտ, բարձրաթրծման գիպս՝ Էստրիխգիպս։ Շինարարական գիպսը ստանում են մանրացրած կամ նախապես փոշիացրած բնական գիպսը (գիպսաքարը) եփման կաթսաներում, պտտվող վառարաններում և այլ տեխնոլոգիական տեղակայանքներում՝ 140-190°С ջերմաստիճանում ջերմային մշակման ենթարկելով։ Օգտագործվում է գիպսային շինվածքների արտադրման, սվաղման և շարվածքային աշխատանքների համար։ Կաղապարման և բարձրամուր գիպսերը ստանում են նույն եղանակով, ինչ շինարարականը, սակայն ավելի մաքուր հումքից։ Ունեն բարձր ամրություն, օգտագործվում են խեցեգործության մեջ և արտադրություններում՝ կաղապարների ու մոդելների պատրաստման համար ևն։ Գիպսացեմենտապոզոլոնային կապակցանյութերը (առաջարկել է սովետական գիտնական Ա. Վ. Վոլժեևսկին) ստանում են շինարարական գիպսը կամ գիպսային այլ կապակցանյութերը պորտլանդցեմենտի և հիդրավլիկական թթու հավելանյութերի հետ խառնելով։ Դրանցից պատրաստված շինվածքներն ունեն համեմատաբար ավելի փոքր պլաստիկ ձևափոխություններ։ Անհիդ֊րիտային ցեմենտը պատրաստում են շինարարական գիպսը 600-700 °C ջերմաստիճաևում թրծելով, հետագայում մանրացնելով պնդացնող կատալիզատոր հավելանյութերի (օրինակ, կրի) հետ մեկտեղ։ Օգտագործվում է շինարարական շաղախներ, բետոններ, արհեստական մարմար և այլն պատրաստելու համար։ Էստրիխգիպսը ստանում են բնական գիպսը 800-1000 °C ջերմաստիճանում թրծելով՝ հետագա նուրբ մանրացմամբ։ Օգտագործվում է նույն նպատակներով, ինչ անհիդրիտային ցեմենտը։
Ֆրենկ Դարաբոնտ

Ֆրենկ Դարաբոնտ (անգլ.՝ Frank Darabont, հունվարի 28, 1959(1959-01-28), Մոնբելյար, Դու, Ֆրանսիա)՝ ամերիկացի ռեժիսոր, սցենարիստ և պրոդյուսեր։ Մեր ժամանակների հայտնի կինոդեմքերից մեկը։
Առավել հայտնի ռեժիսորական աշխատանքներից են Սթիվեն Քինգի գրվածքների հիման վրա նկարահանված «Փախուստ Շոուշենկից» և «Կանաչ մղոն» ֆիլմերը։


== Կենսագրություն ==


=== Մանկություն ===
Ֆրենկ Դարաբոնտը ծնվել է 1959 թ. հունվարի 28-ին Ֆրանսիայում՝ Մոնբելյար քաղաքում։ Նրա ծնողները հունգարացի էին և Հունգարիայից Ֆրանսիա էին տեղափոխվել 1956 թ. Հունգարական հեղափոխությունից հետո։ Մանուկ հասակից ծնողների հետ միասին տեղափոխվել է ԱՄՆ, սկզբում բնակություն հաստատելով Չիկագոյում, այնուհետև Լոս Անջելեսում:


=== Կարիերա ===
Հոլիվուդում սկսել է աշխատել որպես նկարիչ ձևավորող և բեմադրող նկարչի օգնական։ 1981 թ. «Դժոխային գիշեր» ֆիլմի նկարահանումների ժամանակ ծանոթանում է ռեժիսոր Չաք Ռասսելի հետ, ում հետ հետագայում աշխատում է շատ ֆիլմերում։ Նրանք համատեղ գրել են «Մղձավանջ Ծփիների փողոցում 3. Երազի ռազմիկները» և «Կաթիլ» ֆիլմը, որը 1950-ականներին հաջողության ունեցած սարսափ ֆիլմի ռիմեյքն է։ Դրանցից բացի Դարաբոնտը մասնակցություն է ունենում «Ճանչը 2» ֆիլմի աշխատանքներին։
Իր առաջին ռեժիսորական աշխատանքը 1983 թ. Սթիվեն Քինգի պատմվածքի հիման վրա նկարահանած «Կինը սենյակում» կարճամետրաժն էր։ Այնուհետև երկու հեռուստատեսային ֆիլմ է նկարահանում, դրանցից հաջողվածը 1990 թ. «Կենդանի թաղվածները» ֆիլմն էր՝ Թիմ Մաթինսոնի և Ջենիֆեր Ջեյսոն Լիի գլխավոր դերակատարմամբ։
Դարաբոնտի առաջին մեծ աշխատանքը, որը նաև մեծ համբավ ու ճանաչում բերեց նրան ամբողջ աշխարհում, Սթիվեն Քինգի գրվածքի հիման վրա 1994 թ. նկարահանված «Փախուստ Շոուշենկից» ֆիլմն էր (գլխ. դերերում Թիմ Ռոբինս և Մորգան Ֆրիման)։ Ֆիլմը արժանացավ ինչպես կինոքննադատների հավանությունը, այնպես էլ դարձավ ամենասիրված և դիտվող ֆիլմերից մեկը աշխարհում, ներկայացվելով 7 Օսկարի, որոնց թվում տարվա լավագույն ֆիլմ անվանակարգում (սակայն մրցանակների մեծ մասը այդ տարի բաժին հասավ մեկ այլ հանրահայտ «Ֆորեսթ Գամփ» ֆիլմին)։ «Փախուստ Շոուշենկից» Ֆիլմը 250 լավագույն ֆիլմեր (ըստ IMDb վարկածի) ցանկում առաջին տեղում է (2020 թ. օգոստոսի 6-ի դրությամբ), իսկ Ամերիկյան բոլոր ժամանակների 100 լավագույն ֆիլմերի ցանկում 72-րդը։
Այնուհետև սցենարներ է գրում հեռուստաֆիլմերի և սերիալների համար, որոնցից նշանավոր են «Սև Կատվի Փախուստը» հեռուստաֆիլմը, «Երիտասարդ Ինդիանա Ջոնսը» և «Բայքերները պահեստից» սերիալները։
1999 թ. նկարահանում է իր մյուս ամենահայտնի ֆիլմը, նույնպես Սթիվեն Քինգի գրվածքի հիման վրա «Կանաչ մղոն» ֆանտաստիկ դրաման, որտեղ խաղացել են ամերիկյան մի շարք հայտնի դերասաններ՝ Թոմ Հենքս, Մայքլ Կլարկ Դունկան, Դևիդ Մորս, Բոննի Հանտ, Ջեյմս Քրոմվել և այլն։ Ֆիլմը նույնպես արժանացել է շատ մրցանակների և թերևս ամենադիտվող ֆիլմերից է ամբողջ աշխարհում։ Ֆիլմը 250 լավագույն ֆիլմեր (ըստ IMDb վարկածի) ցանկում 73-րդն է (2011 թ. դեկտեմբերի 4-ի դրությամբ), ներկայացվել է 4 Օսկարի։
Հաջորդ աշխատանքներն են «Մաժեստիկ» (2001 թ.) և «Խավար» (2007 թ.) ֆիլմերը։ 2010 թվականի հոկտեմբերի 30-ից սկսվել է Դարաբոնտի հեռուստատեսային «Քայլող մեռյալները» հեռուստասերիալը


=== Մրցանակներ ===
Ստացել է 11 կինոմրցանակ, ևս 16 անգամ ներկայացվել է տարբեր մրցանակների, որոնց թվում՝ 3 Օսկար և 1 Ոսկե Գլոբուս։


== Ծանոթագրություններ ==
Չեուսկինո

Չեուսկինո (ռուս.՝ Чеускино), գյուղ Ռուսաստանի Խանտի-Մանսիական ինքնավար օկրուգի Նեֆտեյուգանսկի շրջանի կազմում։
Բնակչությունը 2008 թվականին գրանցված տվյալներով կազմում էր 1066 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կուրյա (Բերդի վտակ)

Անվան այլ կիրառումների համար տե՛ս՝ Կուրյա (այլ կիրառումներ)Կուրյա (ռուս.՝ Курья), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բերդ գետի աջ ափով՝ 190 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200512115200004701
Հիդրոլոգիական ուսումնասիրությունների կոդը - 115200470
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սուրբ Գայանե եկեղեցի (Ջերմուկ)

Անվան այլ կիրառումների համար տե՛ս՝ Սուրբ Գայանե եկեղեցի (այլ կիրառումներ)Սուրբ Գայանե եկեղեցի, Հայ առաքելական եկեղեցի Հայաստանի Հանրապետության Վայոց ձորի մարզի Ջերմուկ քաղաքում։


== Պատմություն ==
Սուրբ Գայանե կույսի անունը կրող Սուրբ Գայանե եկեղեցին գտնվում է Վայոց ձորի մարզի Ջերմուկ քաղաքում։ Կառուցվել է 2007 թվականին Աշոտ Արսենյանի բարերարությամբ։ Եկեղեցին օծվել է 2007 թվականի նոյեմբերի 17-ին՝ Ն.Ս.Օ.Տ.Տ. Գարեգին Բ Ամենայն Հայոց Կաթողիկոսի կողմից։
Եկեղեցու ներսի արևմտյան դռան վերևում կա կառուցման մասին արձանագրություն. «Ի Հայրապետութեան Տ.Տ. Գարեգնի Բ եւ յառաջնորդութեան Տ. Աբրահամայ եպս-ի կառուցաւ զեկեղեցիս Ս. Գայանեայ բարերարութեամբ Աշոտ Արսենեանի ի թիվ 2007 ճարտարապետ Սամվել Աղաջանեան»։
Սուրբ Գայանե եկեղեցին պարզ գմբեթավոր փոքրիկ եկեղեցի է, ունի մեկ խորան, մկրտության ավազան, երկու ավանդատուն, երկու փայտաշեն դռներ՝ արևմտյան և հարավային կողմերում։ Եկեղեցին լուսավորվում է գմբեթի 12 և եկեղեցու 8 նեղ ու փոքրիկ լուսամուտների ու մեկ մեծ ջահի շնորհիվ։

Եկեղեցին ներսից զարդարված է վեց մեծ սրբապատկերներով, որոնց վրա պատկերված են Քրիստոսի խաչելության, հայոց դարձի, Սուրբ Աստվածածնի և Սուրբ Գայանե կույսի նկարները։ Գմբեթի կաթողիկեի ու չորս սյուների միջև պատկերված են չորս ավետարանիչների որմնանկարները, իսկ գմբեթի մեջ գրված է. «Փառք Քեզ Տեր Աստված մեր, որ լսեցիր մեր Աղոթքը»։
Սուրբ Գայանե եկեղեցու ուխի օրերն են՝

Եկեղեցու օծման օրը՝ նոյեմբերի 17
Սուրբ Գայանե կույսի հիշատակման օր


== Ծանոթագրություններ ==
Մեց

Մեց (ֆրանսերեն Metz, լատիներեն Divodurum Mediomatricorum, Divodurum, Met(t)is), քաղաք Ֆրանսիայի հյուսիս-արևելքում, Լոթարինգիայի և Մոզելի մայրաքաղաքը։ Քաղաքը գտնվում է Մոզել և Սեյլ գետերի ափին։ 1999 թվականին բնակչությունը կազմել է 124 հազար մարդ։


== Պատմություն ==
Մեր թվարկությունից առաջ Մեցի տարածքում ապրել են հնագույն մարդիկ։ Մինչև հռոմեացիների արշավանքները այստեղ էին բնակվում կելտական ցեղերը և քաղաքը կոչվում էր Դիվոդուր։ 451 թվականին Ատտիլները գրավեցին այն։ Ֆրանկների տերության անկման պատճառով այն դարձավ Լոտարնների մայրաքաղաքը։
1180-1210 թվականներին Մեցը համարվում էր ազատ իմպերիալ քաղաք։ Ավելի ուշ այն դարձավ 3-ից մեկը՝ որպես եպիսկոպոսություն, որը բաժանում էր Գերմանիան Ֆրանսիայից։ Օբրիոն պատմագիրը իր աշխատություններում շատ է գրել քաղաքի իրադարձությունների մասին։ Չնայած որ քաղաքի մեծ մասը պայքարում էր հեղափոխության համար, ֆրանսիացի թագավոր Հենրիխ Երկրորդ Վալուան սպանեց նրանց խթանողներին և հաջողությամբ քաղաքը պաշտպանեց Գաբսբուրգներից (1552 թվական)։ ֆրանս-պրուսական պատերազմի ժամանակ Մեցը ենթարկվել է 52 օրվա պաշարման։
1871-1918 և 1940-1944 թվականներին Մեցը եղել է Գերմանիայի կազմի մեջ և գերմանացիները շենացրել ու գեղեցկացրել են այն՝ կառուցելով գեղեցիկ պուրակներ և շինություններ։ Երկրորդ համաշխարհային պատերազմից հետո քաղաքը կրկին մտավ Ֆրանսիայի տարածք և հիմա ակնհայտորեն տարբերվում են «ֆրանսիական» ու «գերմանական» Մեցերը։


== Կլիմա ==


== Տեսարժան վայրեր ==
Մեցի համալսարան (1971)
Սուրբ Ստեփանի եկեղեցի
Օպերային թատրոն
Պոմպիդու կենտրոն


== Քույր քաղաքներ ==
 Մեծ Բրիտանիա Գլոստեր
 Չեխիա Գրադեց Կրալովե
 ԱՄՆ Կանզաս-Սիթի
 Իսրայել Կարմիէլ
 Ֆրանսիա են Դենի
 Գերմանիա Տրիր
 Չինաստան Իչան


== Ծանոթագրություններ ==
Լքված տիկնիկը

Լքված տիկնիկը (ֆր.՝ La Poupée abandonnée), Սյուզաննա Վալադոնի 1921 թվականի յուղանկարը։ Նկարը հանդիսանում է Վալադոնի հասուն շրջանի վառ օրինակ։ Գտնվում է Վաշինգտոնի Կանացի արվեստի ազգային թանգարանի հավաքածուում։


== Նկարը ==
Նկարը Սյուզաննա Վալադոնի նյու ժանրի նկարներից է։ «Լքված տիկնիկը» Մարի Կոլայի (ֆր.՝ Marie Cola) և նրա դստեր Ժիլբերտայի՝ Վալադոնի զարմուհու, երկու զույգ դիմանկարներից մեկն է։


== Սյուժե ==
Նկարի թեման միանշանակ չէ։ Նկարի կենտրոնում աղջիկ է դեռևս մանկական սանրվածքով, իսկ նրա առաջ՝ նկարի առաջին պլանում գետնին նետված տիկնիկ է։ Աղջիկը սեռական հասունության է հասել և միանշանակ չէ, թե նրա մարմինը սրբիչով մաքրող կինը մայրն է, թե պոռնկատան տիրուհին։ Աղջիկը երկտեղանի մահճակալին է նստած ու շրջված իրեն է զննում ձեռքի փոքր հայելու մեջ։ Անհայտ է, թե կողքին նստած՝ լիովին հագնված կինը աղջկան օգնում է հաղթահարել անցումային շրջանի խնդիրները, թե նախապատրաստում է նրան կին դառնալու։ Գործողությունը կատարվում է շատ փոքր սենյակում։ Հեղինակը նկարի սյուժեի իմաստը բացատրող ոչ մի հուշում չի տալիս։
Տիկնիկն ու աղջիկը նույն՝ մեծ ժապավենով սանրվածքն ունեն։ Տիկնիկը նետված է և խորհրդանշում է մանկությանը հրաժեշտ տալը։ Դիտողին մնում է  միայն գուշակել, թե աղջկան ինչ ճակատագիր է սպասում մեծահասակների աշխարհում։


== Ազդեցություն ==
Նկարը Սյուզաննա Վալադոնի հասուն շրջանի գործերից է՝ վառ գույներով, մուգ ընգծումներով։ Մարմինների դիրքերը տարօրինակ են, ինչ-որ առումով անհարմար, պարզեցված և աղճաճված անատոմիայով։ Նման գծեր հանդիպում են Պոլ Գոգենի և Անրի Մատիսի մոտ, բայց Վալադոնը հերքում էր որևէ ազդեցություն այլ նկարիչներից, և միշտ խուսափել է իր ստեղծագործությունների ոճի դասակարգումից։


== Ծանոթագրություններ ==
Բովեն Բոլիվիա

Բովեն Բոլիվիա (հոլ.՝ Boven Bolivia, անգլ.՝ Boven Bolivia), Նիդերլանդների թագավորության կազմի մեջ մտնող Կարիբյան կղզի Բոնեյրեի փոքր բնակավայր։ Գտնվում է Բոնեյրե կղզու արևելյան ծովափին։


== Արտաքին հղումներ ==
Բովեն Բոլիվիայի քարտեզը և եղանակային տեղեկություններ:
Անդրեաս Տեր-Մարուքյան

Անդրեաս Մարուքի Տեր-Մարուքյան (1871, մարտի 23, Երևան - 1919, դեկտեմբերի 16, Փարիզ), հայ քանդակագործ, հայկական նոր, ռեալիստական քանդակագործության հիմնադիրը։


== Կենսագրություն ==
Անդրեաս Տեր-Մարուքյանը ծնվել է 1871 թվականի մարտին, Երևան քաղաքում։ Հայրը՝ գրասենյակային ծառայող Մարուք Տեր-Մարուքյանը, մահացել է Անդրեասի ծնվելուց մի քանի տարի հետո՝ թողնելով հինգ տղաներին ու երկու աղջիկներին կնոջ՝ Նատալիայի հետ։ Անդրեասը գտնվել է մոր և երկու եղբայրների խնամքի տակ, որոնցից մեկը նոտար էր, մյուսը՝ բժիշկ։
Մինչև 1890 թվականը սովորել է տեղի արական գիմնազիայում։ 1892-1894 թվականներին սովորել է Մոսկվայի Գեղանկարչության, քանդակագործության և ճարտարապետության ուսումնարանում։ 1894 թվականին տեղափոխվել է Սանկտ Պետերբուրգ, ապա Փարիզ։ Որոշ ժամանակ քանդակագործ Ալեքսանդր Ֆալգիերի (1831-1900) ստուդիայում աշխատելուց ու պատրաստվելուց հետո Մարուքյանը ընդունվել է Կերպարվեստի բարձրագույն պետական դպրոց (Ալեքսանդր Ֆալգիերիի դասարան) և սովորել չորս տարի։


== Ստեղծագործական կյանք ==
1899 թվականին Փարիզում ցուցադրվել է Տեր-Մարուքյանի «Հայ գրողների դափնեպսակ նվիրաբերող մուսան» կոմպոզիցիոն քանդակը։ Գիպսե քանդակի պատվանդանին Խաչատուր Աբովյանի, Ռափայել Պատկանյանի, Մկրտիչ Պեշիկթաշլյանի և Գրիգոր Արծրունու բարձրաքանդակներն էին, իսկ վերևում մուսային մարմնավորող դափնեպսակ կրող կանացի ֆիգուր էր։ Այժմ քանդակի տեղն անհայտ է։ Այդ տարիներին ստեղծել է հայ մշակութային գործիչների և պատվիրատուների կիսանդրիներ և մահարձաններ։ Անդրեաս Տեր-Մարուքյանը ստեղծագործել է նաև ազգային հայրենասիրական թեմայով։ Ստեղծել է հայ գեղջուկի և գեղջկուհու դիմաքանդակներ։


== Աբովյանի արձանը ==
Իր ստեղծած՝ Խաչատուր Աբովյանի արձանը Հայաստան է տեղափոխվել Փարիզից հեղափոխության տարիներին՝ Բաթումի նավահանգստում կորելով։ Այն հայտնաբերվում է ու ներկայացվում որպես անհայտ հեղափոխականի արձան։ Աբովյանին ճանաչելուց ու հեղինակին նույնականացնելուց հետո արձանը տեղադրվում է նորակառույց Մոսկվա կինոթատրոնի դիմացի հրապարակում։ 1946 թվականի հոկտեմբերի 5-ին այն տեղափոխվում է Քանաքեռ՝ Աբովյանի տուն-թանգարանի բակ, որտեղ և կանգնած է առ այսօր։ Խաչատուր Աբովյանի հուշարձանով, որը  որն այժմ տեղադրված է Քանաքեռում, Տեր-Մարուքյանը սկիզբ է դրել 20-րդ դարի սկզբի հայ հուշարձանային քանդակագործությանը։Աբովյանի այս արձանը շատերը նույնականացնում են Աբովյանի հրապարակում կանգեցված արձանի հետ։ Սակայն վերջինիս հեղինակն է Սուրեն Ստեփանյանը ու կանգնեցվել է այն 1933 թվականի հուլիսի 6-ին։


== Գլխավոր ստեղծագործություններ ==
Հայ գրողների դափնեպսակ նվիրաբերող մուսան
Ռափայել Պատկանյան (Նոր Նախիջևան)
Ռափայել Պատկանյան (Վաղարշապատ)
Միքայել Նալբանդյան (Նոր Նախիջևան)
Ղևոնդ Ալիշան
Ներսես Թաիրյան
Պետրոս Ադամյան
Խաչատուր Աբովյան (Քանաքեռ)
Բոգդան Դոլուխանյան
Հովանավորություն
Հայ գեղջուկը
Հայ գեղջկուհին


== Տես նաև ==
Խաչատուր Աբովյանի հուշարձան (Երևան, Քանաքեռ)
Ռափայել Պատկանյանի հուշարձան (Վաղարշապատ)
Երևանի արձաններ


== Պատկերասրահ ==

		


== Ծանոթագրություններ ==
Ժողովածու (3445)

Ժողովածու (3445), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3445 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 13.5x9 չափս։ Ձեռագիրը կազմված է 52 թերթից։ Գրված է միասյուն, նոտրգրով։ Կազմը` լաթապատ ստվարաթուղթ։ Հիշատակարաններ գրչի՝ 38ա։


== Բովանդակություն ==
Տեսիլ Գր․ Լուսաւորչի։
Քարոզք։
Պատմութիւնք Անողորմ Պետրոսին, Յովհաննու և Ալեքսիանոսի կամաւոր ադքատաց։
Յովհ․ Մանդակունւոյ Վասն յիշոցաց մեղաց։
Տաղը (Պուտադ օգլի Ղադի Խան, Մկր․ Նադաշ)։
Վասն վնասուց դինւոյ։
ՅԱռակացն Սողոմոնի։
Խրատր հոգևորք։


== Ծանոթագրություններ ==
Օլիվեր Ռիդել

Օլիվեր Ռիդել (գերմ.՝ Oliver Riedel), ապրիլի 11, 1971(1971-04-11), Շվերին, Արևելյան Գերմանիա), գերմանացի երաժիշտ է, հանրաճանաչ Rammstein NDH-խմբի բաս-կիթառահարն է։

The Inchtabokatables խմբի կազմում՝1992 - Inchtomanie
1993 - White SheepRammstein խմբի կազմում՝1995 - Herzeleid (Սրտախտ)
1997 - Sehnsucht (Կարոտ)
2001 - Mutter (Մայր)
2004 - Reise, Reise (Ճանապարհորդություն, ճանապարհորդություն)
2005 - Rosenrot (Վարդագույն վարդ)
2006 - Völkerball
2009 - Liebe ist für alle da (Սերը բոլորի համար է)


== Ծանուցումներ ==
Մեդանջուղ

Մեդանջուղ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սուզուրի-բակո

Սուզուրի-բակո (Suzuri-bako, «գրելու պարագաների տուփ»), ճապոնական գրելու պարագաների տուփերի տեսակ։ Տուփերը սովորաբար պատրաստված են լաքապատ փայտից և օգտագործվում են գրելու պարագաներ պահելու համար։ Պատմականորեն, տուփերը կապված էին ճապոնական վայելչագրության հետ և պատրաստվում էին բարձրորակ նյութերից ճենապակյա թանաքի քարե սանդերը (սուզուրի) վնասվելուց պաշտպանելու համար։


== Պատմություն ==
Առաջին սուզուրի-բակոները մշակվել են 9-րդ դարում Ճապոնիայում։ Այդ ժամանակ վայելչագրությունը ճապոնական հասարակության անբաժան մասն էր։ Որպեսզի գրողը բարձրորակ վայելուչ ձեռագիր ստեղծի, անհրաժեշտ էր հստակ գործիքների շարք։
Այդ գործիքներից ամենակարևորը թանաքի քարե սանդն էր, որտեղից գրողը թանաք էր վերցնում վրձնով։ Վայելչագրողի հավաքածուի մաս էին կազմում թանաքի ձողերը, ջրի կաթիլները, փոքր դանակները։ Սուզուրի-բակոն նախագծվել էր վայելչագրողի համար ապահովելու անհրաժեշտ գործիքների պատշաճությունն ու պաշտպանվածությունը։ Խեժով լաքապատ տուփի տարողությունը համեմատաբար պաշտպանված էր խոնավությունից։ Քառակուսի կամ ուղղանկյուն տուփերի մեջ կային մի քանի շարքեր, որոնց դասավորությունը տարբեր ժամանակաշրջաններում տարբերվում էր։ Ավելի վաղ ստեղծված տուփերը բավական մեծ էին, որպեսզի տեղավորեին թե՛ գրողի պիտույքները, թե՛ թղթերը, մինչդեռ հետագայում տուփերում տեղադրեցին միայն գործիքներ։ Ավելի ուշ ժամանակահատվածներում օգտագործվել է ryōshibako երկրորդ տիպի տուփը՝ տեղավորելու ավարտուն թղթերը։
Ճապոնիայի առաջընթացին զուգահեռ սուզուրի-բակոն շարունակում էր ավելի մշակվել։ Մինչ վաղ շրջանի տուփերը հաճախ զարդարված էին կոշտ կարմիր լաքով, ժամանակակից արկղերը զարդարված են բազմազան ձևերով։ Մուրոմատիի ժամանակաշրջանից սկսած բազմաթիվ գրելու պիտույքների տուփեր զարդարվել են ճապոնական գրականության ստեղծագործություններով։ Կիոտոյի Կոդայի-ջի տաճարը ասոցացվում է սուզուրի-բակոյի ձևավորման ոճով՝ ասիմետրիկ նախշերով և աշնանային խոտերով։ Ժամանակակից սուզուրի-բակոյում օգտագործվում են սև, դարչնագույն, ոսկեգույն լաքերի երանգները։ Մեյջի ժամանակաշրջանում տեխնոլոգիաների և արտադրական գործընթացների առաջընթացը հանգեցրեց մի շարք նոր տուփի ձևերի և չափերի զարգացմանը։ Գեղագրության լայնածավալ փոխարինումից հետո տուփերը թերևս արտադրվում են քիչ քանակով։


== Պատկերասրահ ==

		
		
		
		
		


== Ծանոթագրություններ ==
Kotlin

Kotlin-ը օբյեկտի վրա հիմնված ծրագրավորման լեզու է, որը թարգմանվում է Java-ի վիրտուալ մեքենայի (JVM) բայթոդով, բայց կարող է նաև վերածվել JavaScript-ի կոդի։ Լեզուն հիմնականում մշակվել է Սանկտ Պետերբուրգի JetBrains ընկերության ծրագրավորողների կողմից։


== Զարգացում ==
Մեկ տարի անց JetBrains-ը «Kotlin» նախագիծը ներկայացրեց հասարակությանը` որպես JVM- ի նոր լեզու։ 2012 թվականի փետրվարին JetBrains-ը թողարկել է Apache 2 լիցենզիայի տակ գտնվող կոդ։ 2016 թվականի փետրվարի 15-ին թողարկվել է Kotlin-ի 1.0 տարբերակը։ Այս թողարկումը համարվում է առաջին պաշտոնական թողարկումը։
Առաջատար մշակող Դիմիտրի Յեմերովը նշել է, որ լեզուների մեծամասնությունը չի ցուցադրում այն ​​առանձնահատկությունները, որոնք նրանք փնտրում էին` բացառությամբ Scala-ի։ Սակայն դա դանդաղ կոմպիլյատոր կլիներ,  հետևաբար, Կոտլինի համար նախատեսված նպատակներից մեկն այն էր, որ Java-ն բարձր կոմպիլյացիոն արագությամբ հայտնի լիներ։


== Գործիքներ ==
IDE IntelliJ IDEA-ի համար, որը մշակվել է JetBrains-ի կողմից, հասանելի է Kotlin հավելվածը, որը կարող է տեղադրվել IntelliJ IDEA 15-ում։ Պաշտոնական Android ի մշակման միջավայրը` Android Studio-ն աջակցում է 3.0 տարբերակի և ավելի բարձր Kotlin-ի` որպես մայրենի լեզու` Android-ի ծրագրերի մշակման համար։


== Շարահյուսություն ==
Լեզուն ոչ թե փորձում է համատեղել Java-ի հետ, այլ նախատեսված է համագործակցել Java-ի կոդի հետ։ Այն նաև օգտագործում է գոյություն ունեցող կոդը` Java Class Library-ում (JCL), օրինակ` Java Collections Framework (JCF)-ը։
Kotlin-ում փոփոխական անունից հետո կարող է նշվել մի կետով առանձնացված տվյալների տեսակը, սակայն Kotlin-ը նաև աջակցում է Typinferenz-ին։ Ի հավելումն օբյեկտի վրա հիմնված ծրագրավորման դասընթացների և մեթոդների (Կոտլինում, անդամի գործառույթներում), Kotlin-ը աջակցում է գործառնական ծրագրավորման գործառույթներին։

„Hello, world!!“-օրինակ
Ֆունկցիայի օրինակ
Անվտանգ նավարկող օպերատոր Օգտագործման օրինակ


== Ծանոթագրություններ ==


== Արտաքին հղումներ ==
Offizielle Website
Web-Demo und Beispiele
Kotlin: Einführung Archived 2018-02-28 at the Wayback Machine.
Kotlin Tutorial
android.com: Kotlin and Android
Ֆուտբոլային լիգայի գավաթ 1999-2000

Ֆուտբոլային լիգայի գավաթ 1999-2000, Ֆուտբոլային լիգայի գավաթի 40-րդ խաղարկությունն է, որում հաղթեց «Լեսթեր Սիթի» ֆուտբոլային ակումբը։
Աթան (այլ կիրառումներ)

Աթան, կարող է վերաբերել՝

Աթան - գետ Կուրի ավազանում, Մարց գետի վերին հոսանքի փախ վտակը։ Հոսում է Լոռու մարզով։
Աթան - գյուղ է Հայաստանի Հանրապետության Լոռու մարզում, Ալավերդու տարածաշրջանում, Ալավերդի քաղաքից 24 կմ հարավ-արևելք, մարզկենտրոնից գտնվում է 63 կմ հեռավորության վրա։ Գյուղը տեղադրված է բարձրադիր և լեռնային վայրում՝ ծովի մակարդակից 1650 մ բարձրության վրա։
Բերդյանսկոե (գյուղ, Պերշոտրավնևի շրջան)

Անվան այլ կիրառումների համար տե՛ս՝ ԲերդյանսկոեԲերդյանսկոե (ուկրաիներեն՝ Бердянське), գյուղ Ուկրաինայի Դոնեցկի մարզի Պերշոտրավնևի շրջանում։
2001 թվականի տվյալներով Բերդյանսկոե գյուղում բնակվում էր 684 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նեպստե

Նեպստե (էստ․՝ Nepste), գյուղ Էստոնիայի Պյարնումաա նահանգի Հյաադեմեեստե շրջանում։
2011 թվականի տվյալներով գյուղում բնակվում էր 37 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լեհերը Բոսնիա և Հերցեգովինայում

Լեհերը Բոսնիա և Հերցեգովինայի սահմանադրորեն 17 ճանաչված ազգային փոքրամասնություններից մեկն են:Լեհերը այստեղ հաստատվել են Բոսնիա և Հերցեգովինայում Ավստրո-Հունգարիայի իշխանության օրոք և հիմնականում բնակություն են հաստատել Բոսնիայի հյուսիսում՝ բերելով նորագույն տեխնոլոգիաներ և հմուտ աշխատուժ։ Նրանց ճակատագիրը սերտորեն կապված էր ուկրաինական փոքրամասնության հետ և միասին մասնակցել են Առանցքի ուժերի դեմ Հարավսլավիայի դիմադրությանը։ Երկրորդ Համաշխարհային պատերազմից հետո բոսնիացի լեհերը դժվարորեն էին պահպանում իրենց իրավունքները որպես փոքրամասնություն տեղացի բնակչության և ֆաշիստների հետապնդումներից։ Դա ստիպեց, որպեսզի նրանց մեծ մասը դիմի լեհական կառավարությանը հայրենադարձության խնդրանքով։ 1930 թվականի տվյալներով Բոսնիա և Հերցեգովինայում կար 30000 լեհ, մինչդեռ ներկայումս կա հազարից քիչ լեհ։ Նրանք հիմնականում բնակվում են խոշոր քաղաքներում՝ Սարաևո, Բանյա Լուկա, Զենիցա և Մոստար ։ Բոսնիացի լեհերը և իրենց սերունդները պահպանում են բոսնիական սովորույթները և մշակույթը։ 1991 թվականի մարդահամարի տվյալներով Բոսնիա և Հերցեգովինայում կար 526 լեհ։ Ներկայումս նրանց թիվը մի քանի հարյուրից մինչև հազար է։ 2013 թվականի մարդահամարով Բոսնիա և Հերցեգովինայում կա լեհ համարվող 258 մարդ։


== Ծանոթագրություններ ==
Ցիգանովկա (այլ կիրառումներ)

Ցիգանովկա, կարող է վերաբերել՝

Ցիգանովկա - գյուղ Ռուսաստանի Նիժնի Նովգորոդի մարզի Դիվեևսկի շրջանի կազմում։
Ցիգանովկա - գյուղ Ռուսաստանի Նիժնի Նովգորոդի մարզի Պերվոմայսկի շրջանի կազմում։
Ցիգանովկա - գյուղ Ռուսաստանի Սմոլենսկի մարզի Պոչինկովսկի շրջանի կազմում։
Ցիգանովկա - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Սիրամարգի ճիչը

Սիրամարգի ճիչը, 1982 թվականին «Հայֆիլմ» կինոստուդիայում նկարահանված հայկական ֆիլմ։ Ֆիլմը նկարահանվել է Լ. Ժուխովիցկու «Ճամփորդեք ինքնաթիռներով» պատմվածքի մոտիվներով։


== Սյուժե ==
Բժիշկը ջանք չի խնայում սակավարյունության ծանրագույն ձևերից մեկի բուժման եղանակը գտնելու համար, մոռանալով հաճախ իր կողքի մարդկանց։


== Դերերում ==
Նկարահանումներին մասնակցել են՝

Ռ. Գրիգորյանը, Ժ. Բարսոյանը, Հ. Սիսլյանը, Ա. Զոհրաբյանը, Վ. Փանոսյանը, Զ. Գևորգյանը, Ռ. Արուտչյանը, Ն. Գևորգյանը, Գ. Հայրապետովը, Գ. Հովհաննիսյանը, Ռ. Պողոսյանը, Է. Հախվերդյանը, մոնտ. Լ. Երյոմենկո, խմբ. Ն. Օհանյան, տն. Գ. Վարդանյան, Ա. Նուրիջանյան
ֆիլմում հնչում են Գրիգոր Նարեկացու և Միսաք Մեծարենցի բանաստեղծությունները
Երգերը կատարում են Խորեն Պալյանը, Կ. Չալիկյանը, Ա. Ոսկանյանը


=== Գլխավոր դերերում ===
Անդրեաս – Վլադիմիր Քոչարյան
Էմմա – Տ. Պլոտնիկովա
Անուշիկ – Ա. Հախնազարյանց
բուժքույր – Ն. Հովհաննիսյան (Ղամբարյան)


=== Դերերում ===
Տ. Մախմուրովա, Գալյա Նովենց, Կարեն Ջանիբեկյան, Վ, Զաքարյան, Ե. Խուդաբաշյան, Էվելինա Շահիրյան, Ս. Գայամյան, Լ. Ներսիսյան, Գրիգոր Մելիք-Ավագյան, Վ. Պետրոսյան


== Ծանոթագրություններ ==
Դիմիտրի Ռոստովցի եկեղեցի (Սալսկ)

Դիմիտրի Ռոստովցի եկեղեցի (ռուս.՝ Церковь Димитрия Ростовского), տաճար ՌԴ Ռոստովի մարզի Սալսկ քաղաքում։ Ենթարկվում է 
Մոսկվայի պատրիարքարանի Վոլգոդոնսկի և Սալսկի թեմին։ Կառուցվել է 2010 թվականին։ Գտնվում է Ղրիմի փողոց, 25ա հասցեում։


== Պատմություն ==
2006 թվականին թեմի ղեկավարությունը որոշել է Սալսկի Ղրիմի փողոցում նոր տաճար կառուցել։ Շինարարությունը հնարավոր է դարձել շնորհիվ տեղի բնակիչների նվիրատվությունների, որոնք միասին հավաքել են մոտ 40 մլն ռուբլի։
Եկեղեցին հիմնադրվել է նույն թվականի հուլիսի 7-ին. արքեպիսկոպոս Պանտելեյմոնը գոհաբանական մաղթանք է արտասանել տաճարի կառուցման վայրում, և դրվել է դրա հիմնաքարը։ Դրանից մի քանի ամիս հետո կառուցվել է հիմքը։ Կիսակառույց տաճարում առաջին պատարագը մատուցվել է 2008 թվականի սեպտեմբերի 21-ին` սուրբ Աստվածածնի ծննդյան տոնին։ 2009 թվականի հունիսին եկեղեցու վրա տեղադրվել են գմբեթները։
Կառուցման վերջին հիմնական աշխատանքներն ավարտվել են 2010 թվականին. Զատկին տեղադրվել և օծվել են 9 գմբեթները, իսկ ամռանն ավարտվել են ներքին և հարդարման աշխատանքները, կահավորվել են սեղանատունը և կիրակնօրյա դպրոցը, գրադարանը։
2010 թվականի նոյեմբերի 7-ին կառուցված եկեղեցին օծել է արքեպիսկոպոս Պանտելեյմոնը։
Սուրբ Դիմիտրի Ռոստովցու անունով օծված տաճարը դարձել է XIX դարի կեսերից հետո Սալսկում կառուցված առաջին եկեղեցին։


== Ծանոթագրություններ ==
Վլադիկ Խաչատրյան (այլ կիրառումներ)

Վլադիկ Խաչատրյան կարող է վերաբերել՝

Վլադիկ Մնացականի Խաչատրյան (1950-1992), հայ ազատամարտիկ-հետախույզ։
Վլադիկ Ռուբենի Խաչատրյան (ծնվ. 1961), հայ զինվորական։
Բանո Կուդգիա

Բանո Կուդսիա հայտնի է նաև որպես Բանո Աապա (ուրդու՝ بانو قدسیہ‎‎‎, նոյեմբերի 28, 1928(1928-11-28), Firozpur, Փանջաբ, Բրիտանական Հնդկաստան, Բրիտանական կայսրություն - փետրվարի 4, 2017(2017-02-04), Լահոր, Պակիստան), 21-րդ դարի պակիստանցի գրող, դրամատուրգ, փիլիսոփա։ Գրել է ուրդու և փենջաբի լեզուներով։


== Կենսագրություն ==
Ծնվել է գյուղատնտեսական ոլորտի մասնագետի ընտանիքում։ Լահորում քոլեջն ավարտելուց հետո ընդունվել է Լահորի պետական համալսարական քոլեջը, որտեղ 1951 թվականին սովորել է ուրդու գրականություն։
Հայտնի գրող, դրամատուրգ և հեռուստահաղորդավար Աշֆակ Ահմեդի կինն է։


== Ստեղծագործություն ==
Պակիստանցի առաջատար ռոմանտիկ գրողներից և կարճ պատմվածքների հեղինակներից մեկն է։
Նրա գրչին են պատկանում մի շարք վեպեր, պատմվածքներ, վիպակներ, կենսագրականներ։ Գրել է նաև հեռուստատեսության և թատրոնի համար։
Կուդգիայի «Ռաջա Գիդխ» ((ուրդու՝ راجه گدھ‎), «Գիշերակեր արքան», 1981) վեպը համարվում է ուրդու լեզվով ժամանակակից դասական վեպերից մեկը։
Բանո Կուդգիայի գրքերի մի մասը նվիրված են փիլիսոփայության, հոգեբանության, սոցիոլոգիայի և սպիրիտիզմի հարցերին։


== Ընտրված ստեղծագործություններ ==


== Պարգևներ ==
Sitaaraayi Imtiyaaz (Կատարելության աստղ) (1983)
Hilal-i-Imtiaz (Կատարելության կիսամիս) (2010)
Պակիստանի գրականության ակադեմիայի Kamal-e-Fun մրցանակ, պակիստանյան գրականության զարգացման գործում ունեցած մեծ ներդրման համար (2012)Մահացել է երկարատև հիվանդությունից հետո։


== Ծանոթագրություններ ==


== Արտաքին հղումներ ==
Renowned novelist, short story writer Bano Qudsia dies at 88
Քվեմո Օքրոկղանա

Քվեմո Օքրոկղանա (վրաց.՝ ქვემო ოქროყანა), գյուղ Վրաստանում։ Գտնվում է Մցխեթ-Մթիանեթ մարզի Ղազբեգի շրջանում։


== Դիրք ==
Գտնվում է ծովի մակարդակից 2000 մետր բարձրության վրա։ Շրջկենտրոն Ստեփանծմինդայից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1 մարդ։


== Ծանոթագրություններ ==
Վիլագրասա

Վիլագրասա (իսպ.՝ Vilagrassa), մունիցիպալիտետ Իսպանիայում, մտնում է Լիեդա նահանգի մեջ և Կատալոնիա ինքնավար միության կազմի մեջ։ Մունիցիպալիտետը գտնվում է Ուրժել համայնքի կազմում։ Տարածքը զբաղեցնում է 19,9 կմ2։ Բնակչությունը 458 մարդ (ըստ 2010 թվականի մարդահամարի)։
Շոտլանդական վիսկի

Շոտլանդական վիսկի (անգլ.՝ Scotch whisky), համարվում է շոտլանդացիների ազգային խմիչքը, որը թարգմանաբար նշանակում է կյանքի ջուր։ Ժամանակակից վիսկի բառը ծագում է շոտլանդերեն uisge beatha կամ usquebaugh-ից, որը թարգմանաբար նշանակում է «կյանքի ջուր»։


== Պատմություն ==

Դեռևս հին կելտերը հացահատիկային մշակաբույսերից ստանում էին բրագա խմիչքը ու այդ «հրե հեղուկն» անվանում էին կյանքի ջուր։ Դարերի ընթացքում Շոտլանդիայում թորման արվեստը կատարելագործվեց, և կյանքի ջուրն աստիճանաբար դարձավ շոտլանդական վիսկի՝ խմիչք, որն արտադրվում է միայն Շոտլանդիայում, սակայն պատկանում է ողջ աշխարհին։ Սկզբնական շրջանում սարքավորումները շատ պարզունակ էին ու ստացվող խմիչքը բավական թունդ էր ստացվում և անգամ վնասակար էր առողջությանը։ Դարերի ընթացքում թորման տեխնոլոգիան կատարելագործվեց և 16-17-րդ դարերին այն դարձավ կատարյալ խմիչք։


== Պատրաստման տեխնոլոգիան ==

Սկզբնապես Շոտլանդիայում արտադրում էին վիսկի, որպես հումք օգտագործելով գարին։
Պատրաստման տեխնոլոգիան այսպիսին է՝ հավաքված ածիկը չորացվում է ծխի օգնությամբ (որի համար վերցնում են ճահճի տորֆ), քաղցրահյութի ստացման համար խառնվում է ջրի հետ, խմորվում և թորվում է։ Ստացված սպիրտը պահվում է կաղնե տակառներում։ Վիսկիի համի վրա ազդում են տորֆի բաղադրությունը, ջուրը, նախկինում տակառում պահված խմիչքը, ինչպես նաև վիսկիի պատրաստման վայրը (օրինակ ծովափին կամ ճահճի մոտ)։ Տակառները պահպանվում են ոչ հերմետիկորեն։
Միայն վիսկիի տակառում պահված լինելու տարիներն են նշվում նրա հնեցման մեջ։ Վիսկին չի «ծերանում» լցված լինելով ապակյա տարայի մեջ։


== Դասակարգում ==
Վիսկու շոտլանդական ասոցիացիան բաժանում է վիսկին հետևյալ կատեգորիաների.

Standard blend
Delux blend
Premium blend
Semi-Premium blend
Malt
Grain


== Առավել հայտնի ապրանքանիշները ==

Այժմ Շոտլանդիայի տարածքում գոյություն ունեն վիսկիի արտադրման 100-ից ավել գործարաններ, որոնք արտադրում են 2 000-ից ավելի վիսկիի ապրանքանիշներ։


=== Standart blend ===
Johnnie Walker Red Label
Long John
Teacher’s Highland Cream
Clan Campbell
Seagram’s 100 Pipers
Hankey Bannister
Hankey Bannister 12 YO
John Barr
Whyte & Mackay Special Reserve
Bell’s Extra Special
Black & White
John_Dewar_%26_Sons|Dewar’s White Label
Haig
White Horse
Scottish Leader
Attorney Marco
Highland Cup


=== Semi-Premium ===
MacLeod’s Isle of Skye 8 YO


=== Premium blend ===
Ballantine’s Finest
Cutty Sark
Famous Grouse
J&B Rare
Hankey Bannister 15 YO
Hankey Bannister 21 YO
John Player Special Rare


=== Deluxe ===
Ballantine’s Gold Seal
Cutty Sark 12 YO
Cutty Sark 18 YO
Cutty Sark Discovery
Famous Grouse|Famous Grouse 15 YO
Famous Grouse|Famous Grouse 21 YO
Famous Grouse|Famous Grouse Old Reserve
Whyte & Mackay 12 YO
J&B Jet
J&B Reserve
J&B Ultima


== Ըմպելու եղանակը ==
Վիսկին ըմպում են սառույցով, սոդայաջրով, տոնիկով և այլն։


== Արտաքին հղումներ ==
Շոտլանդական վիսկու ասոցիացիա
Յուրի Արտյուխին

Արտյուխին Յուրի Պետրովիչ ռուս.՝ Ю́рий Петро́вич Артю́хин; (հունիսի 22, 1930(1930-06-22), Պերշուտինո (Մոսկվայի շրջան), Klin urban settlement, Կլինսկի շրջան, Մոսկվայի մարզ, ՌԽՖՍՀ, ԽՍՀՄ - օգոստոսի 4, 1998(1998-08-04), Աստղավան, Մոսկվայի մարզ, Ռուսաստան), ԽՍՀՄ տիեզերագնաց–օդաչու, ինժեներ–փոխգնդապետ, Խորհրդային Միության հերոս (1974 թ.)։ ԽՄԿԿ անդամ 1957 թ.-ից։ Ավարտել է Ժուկովսկու անվան ռազմա–օդային ինժեներական ակադեմիան (1958 թ.)։ ԽՍՀՄ տիեզերագնացների ջոկատի անդամ է 1963 թ.-ից։ 1974 թ.-ի հուլիսի 3–19-ը Պ․ Ռ․ Պոպովիչի հետ, որպես բորտ–ինժեներ, թռիչք է կատարել «Սոյուզ–14» տիեզերանավով։ 1974 թ.-ի հուլիսի 5-ին տիեզերանավը կցվել է «Սալյուտ–3» ուղեծրային գիտակայանին և շարունակել թռիչքը։
Մահացել է 1998 թվականի օգոստոսի 4-ին քաղցկեղից։


== Ծանոթագրություններ ==